Številka: 410-0036/2020 (202)

 410-0037/2020 (202)

 410-0038/2020 (202)

Datum: 7. 1. 2021

**OBČINSKEMU SVETU**

**OBČINE TRŽIČ**

**ZADEVA: PREDLOG CEN IN SUBVENCIJ CEN ODVAJANJA IN ČIŠČENJA ODPADNIH VODA, CENE ZBIRANJA BIOLOŠKIH ODPADKOV TER CENE ZBIRANJA IN PREVOZA ODPADNIH NAGROBNIH SVEČ**

V skladu z 9. in 18. členom Statuta Občine Tržič (Uradni list RS, št. 19/2013, 74/2015) in 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12 in 76/17) vam pošiljam v obravnavo in sprejem točko:

|  |
| --- |
| **PREDLOG CEN IN SUBVENCIJ CEN ODVAJANJA IN ČIŠČENJA ODPADNIH VODA, CENE ZBIRANJA BIOLOŠKIH ODPADKOV TER CENE ZBIRANJA IN PREVOZA ODPADNIH NAGROBNIH SVEČ** |

V skladu z 21. členom Statuta Občine Tržič in 53. členom Poslovnika Občinskega sveta Občine Tržič bosta kot poročevalki na seji Sveta in delovnih teles sodelovali:

* Jasna Kavčič, vodja Urada za okolje in prostor Občine Tržič,
* Vesna Jekovec, vodja finančno računovodske službe in prokuristka Komunale Tržič d.o.o.

**PREDLOGI SKLEPOV:**

1. **Občinski svet Občine Tržič sprejme predlog naslednjih cen GJS:**

|  |  |  |
| --- | --- | --- |
|  |  |  |
|  | E.M. | Predlog cene v EUR brez DDV |
| **Odvajanje komunalne odpadne vode** |  |  |
| Odvajanje komunalne odpadne vode - storitev | m³ | 0,2822 |
| Odvajanje komunalne odpadne vode - omrežnina DN ≤20 | mesečno | 4,3724 |
| **Čiščenje komunalne odpadne vode** |  |  |
| Čiščenje komunalne odpadne vode - storitev | m³ | 0,6048 |
| Čiščenje komunalne odpadne vode - omrežnina DN ≤20 | mesečno | 2,5061 |
| **Storitve, povezane z nepretočnimi greznicami, obstoječimi greznicami in MKČN - storitev** | m³ | 0,4587 |
| **Zbiranje določenih vrst komunalnih odpadkov** |  |  |
| Zbiranje bioloških odpadkov - storitev | kg | 0,2419 |
| **Zbiranje in prevoz odpadnih nagrobnih sveč** |  |  |
| Zbiranje in prevoz odpadnih nagrobnih sveč – storitev | t | 283,53 |
|  |  |  |

1. **Potrjene predlagane cene veljajo od 1. 2. 2021 dalje.**

1. **Občinski svet Občine Tržič sprejme subvencije k cenam GJS za gospodinjstva:**

|  |  |  |  |
| --- | --- | --- | --- |
|  |  |  | Cena za gospodinjstva |
|   | E.M. | Veljavna cena od 1.2.2021 V EUR brez DDV | Predlog subvencije  | Cena s subvencijo od 1.2.2021 v EUR brez DDV |
| **Odvajanje komunalne odpadne vode** |
| Odvajanje komunalne odpadne vode - storitev | m³ | 0,2822 | 10,00% | 0,2540 |
| Odvajanje komunalne odpadne vode - omrežnina DN ≤20 | mesečno | 4,3724 | 0% | 4,3724 |
| **Čiščenje komunalne odpadne vode** |
| Čiščenje komunalne odpadne vode - storitev | m³ | 0,6048 |  10% | 0,5443 |
|  |  |  |  |  |

1. **Potrjene subvencije k cenam veljajo od 1. 2. 2021 dalje.**

**mag. Borut Sajovic**

**ŽUPAN**

**OBRAZLOŽITEV:**

UVOD

Uredba o metodologiji za oblikovanje cen storitev obveznih gospodarskih javnih služb varstva okolja (Ur. l. RS št. 87/12, 109/12 in 76/17; v nadaljevanju: Uredba MEDO) določa način oblikovanja cen storitev obveznih gospodarskih javnih služb (GJS) varstva okolja in postopek potrjevanja cen.

Pri oblikovanju cen javnih služb se upoštevajo standardi in ukrepi za opravljanje posamezne javne službe, kakor jih opredeljujejo državni in občinski predpisi za posamezno javno službo. Zaradi oblikovanja cen javnih služb je potrebno določiti vrednost in obseg infrastrukture, ki se uporablja za opravljanje javnih služb, in največji donos na vložena poslovno potrebna osnovna sredstva za izvajanje storitev javne službe. Pri oblikovanju cen javnih služb se upoštevajo načrtovane količine opravljenih storitev, načrtovani stroški in prihodki izvajalca za prihodnje obdobje. Cena posamezne storitve javnih služb med uporabniki ali skupinami uporabnikov ne sme biti različna, kadar imajo uporabniki storitve posamezne gospodarske javne službe v občini istega izvajalca (cena posamezne javne službe ne sme biti diferencirana glede na vrsto oziroma status uporabnika oz. enako za gospodinjstva in pravne osebe).

Izvajalec z elaboratom o oblikovanju cene storitev posamezne GJS predlaga cene, pristojni občinski organ pa predlaga potrjeno ceno in morebitno subvencijo (razliko med potrjeno ceno in ceno, ki bo zaračunana končnim uporabnikom).

Izvajalec javne službe v skladu z 9. členom Uredbe MEDO pripravi elaborate o oblikovanju cen posameznih javnih služb in jih predloži pristojnemu občinskemu organu v potrditev.

Sestavni del elaborata je tudi obračunska količina opravljenih storitev javne službe za preteklo obračunsko obdobje. Če ugotovljena razlika med potrjeno ceno (torej ceno, ki jo potrdi občinski svet) in obračunsko ceno glede na dejansko količino opravljenih storitev v preteklem obračunskem obdobju presega deset odstotkov od potrjene cene, mora pristojni občinski organ začeti postopek novega potrjevanja cene.

Komunala Tržič d.o.o. je skladno s koncesijskimi pogodbami predložila elaborate o oblikovanju cen storitev GJS, na področju oskrbe s pitno vodo v Občini Tržič (2019-2020-2021), na področju odvajanja in čiščenja odpadnih voda v Občini Tržič (2019-2020-2021) in na področju zbiranja določenih vrst komunalnih odpadkov v Občini Tržič (2019-2020-2021). Občina Tržič je predložene elaborate po usklajevanjih potrdila. Ugotovljeno je bilo, da je, vezano na prejšnji odstavek potrebno pričeti postopek potrjevanja nove cene **čiščenja odpadnih voda - storitev** in **zbiranja bioloških odpadkov- storitev.**

PREDLOGI CEN

I. Cene odvajanja in čiščenja komunalne odpadne vode ter storitev, povezanih z nepretočnimi greznicami, obstoječimi greznicami in MKČN

Cene odvajanja in čiščenja komunalne odpadne vode ter storitev, povezanih z nepretočnimi greznicami, obstoječimi greznicami in MKČN, so bile zadnjič potrjene na 4. seji Občinskega sveta Občine Tržič, dne 28. 3. 2019 in veljajo od 1. 4. 2019 dalje.

Iz elaborata o oblikovanju cen storitev GJS na področju odvajanja in čiščenja odpadnih voda v občini Tržič (2019-2020-2021) izhaja, da so stroški prevzema blata narasli že v letu 2020 (v prvem polletju je cena nihala med 135-140 EUR/tono, v drugem pa je znašala 195 EUR/ton, medtem ko je bila v letu 2019 samo 75 EUR/t). Glede na navedeno je to povišanje stroška prevzema blata in ograbkov pri prevzemnikih potrebno vključiti v stroške izvajanja storitve čiščenja komunalne odpadne vode za leto 2021. Posledično se poveča tudi cena storitev, povezanih z nepretočnimi greznicami, obstoječimi greznicami in MKČN.

Oblikovanje predlaganih cen je podrobneje razvidno iz priloženega elaborata. Nove cene so predlagane za vse storitve in omrežnine v tabeli 1 zaradi predlaganih sprememb pri subvencijah za gospodinjstva, kar je podrobno obrazloženo pod točko III.

V tabeli 1 v nadaljevanju prikazujemo veljavne in predlagane cene:

|  |  |  |  |
| --- | --- | --- | --- |
|   | Veljavna cena brez DDV | Predlog cene brez DDV  | Sprememba cene |
| **Odvajanje komunalne odpadne vode** |  |  |  |
| Odvajanje komunalne odpadne vode - storitev | 0,2926 | 0,2822 | -4% |
| Odvajanje komunalne odpadne vode - omrežnina DN ≤20 | 4,5279 | 4,3724 | -3% |
| **Čiščenje komunalne odpadne vode** |  |  |  |
| Čiščenje komunalne odpadne vode - storitev | 0,4535 | 0,6048 | 33% |
| Čiščenje komunalne odpadne vode - omrežnina DN ≤20 | 2,4778 | 2,5061 | 1% |
| **Storitve, povezane z nepretočnimi greznicami, obstoječimi greznicami in MKČN** - storitev | 0,4213 | 0,4587 | 9% |

II. Cene zbiranja določenih vrst komunalnih odpadkov

Cene zbiranja določenih vrst komunalnih odpadkov v občini Tržič (gre za zbiranje komunalnih odpadkov – storitev, zbiranje komunalnih odpadkov – infrastruktura in zbiranje bioloških odpadkov – storitev) so bile zadnjič potrjene na 10. seji Občinskega sveta Občine Tržič, dne 23. 1. 2020 in veljajo od 1. 4. 2020.

Iz omenjenega elaborata izhaja, da bodo stroški izvajanjastoritev zbiranja bioloških odpadkov višji predvsem zaradi **oddaje odpadkov v nadaljnjo obdelavo zunanjemu prevzemniku** (49,80 EUR/tono za prevzem v letu 2019 in 65,90 EUR/tono za prevzem od april 2020 do april 2023). Zato predlagamo spremembo cene samo za storitev zbiranja bioloških odpadkov.

V tabeli 2 v nadaljevanju prikazujemo veljavne in predlagane cene na področju zbiranja določenih vrst komunalnih odpadkov:

|  |  |  |  |
| --- | --- | --- | --- |
|  | Veljavna cena v EURbrez DDV  | Predlog cene v EUR brez DDV  | Sprememba cene |
| **Zbiranje določenih vrst komunalnih odpadkov** |  |  |  |
| Zbiranje komunalnih odpadkov - storitev | 0,1501 | 0,1501 | 0 |
| Zbiranje komunalnih odpadkov - javna infrastruktura | 0,0063 | 0,0063 | 0 |
| Zbiranje bioloških odpadkov - storitev | 0,2176 | 0,2419 | 11% |

III. SUBVENCIJE

Višina subvencij k cenam za gospodinjstva je bila zadnjič potrjena na 10. seji Občinskega sveta Občine Tržič dne 23. 1. 2020 in veljajo od 1. 4. 2020.

Pri oblikovanju višine subvencij sledimo načelu stroškovne naravnanosti cen in plačila za obremenjevanje okolja iz evropske direktive o okoljski odgovornosti v zvezi s preprečevanjem in sanacijo okoljske škode in zakona o varstvu okolja (ZVO-1) oziroma načelu »povzročitelj obremenitve plača«. Občinski svet lahko ob potrjevanju novih cen komunalnih storitev sprejme predlagano višino subvencije cen za gospodinjstva, s čimer zmanjša obremenitve uporabnikov komunalnih storitev.  Zaračunana cena komunalnih storitev na položnici  je namreč potrjena cena (potrdi jo občinski svet), zmanjšana za morebitno subvencijo in jo za storitev plača uporabnik.

Ker do največjega povečanja predlaganih cen prihaja pri čiščenju komunalnih odpadnih voda– storitev,zaradi višjih stroškov prevzema blata in ograbkov na CČN pri zunanjem podizvajalcu (prevzemniku blata), **predlagamo,** **da se pri čiščenju odpadnih komunalnih voda – storitev uvede 10% subvencija.** Zaradi vpliva te subvencije je potrebno s korekcijo cen (navzdol in navzgor) za ostale cene v tabeli 1 in korekcijo subvencij k tem cenam za gospodinjstva uravnotežiti vpliv podražitev in pocenitev na skupen strošek na položnici za komunalne storitve. Glede na to, da se posamezne cene iz tabele 1 ne spreminjajo za več kot 10%, bi lahko ostale v veljavi dosedanje cene, vendar bi ob nespremenjenih subvencijah k tem cenam v neenak položaj postavili uporabnike različnih storitev. Hkrati pa želimo s spremenjeno višino subvencij čim bolj ohraniti skupno maso subvencij, ki se zagotavlja v občinskem proračunu.

V tabeli 3 v nadaljevanju prikazujemo predlog višine subvencije k cenam odvajanja in čiščenja komunalne odpadne vode za gospodinjstva. Skupni letni znesek subvencij se po novem predlogu zviša za cca. 4,3% (letni znesek subvencij brez DDV trenutno znaša 116.000 EUR, po novem pa bi znašal 121.000 EUR brez DDV).

|  |  |  |
| --- | --- | --- |
|  | Obstoječe subvencije  | Predlog subvencije po 1. 2. 2021  |
| **Odvajanje komunalne odpadne vode** |  |  |
| Odvajanje komunalne odpadne vode - storitev | 14,00% | **10,00%** |
| Odvajanje komunalne odpadne vode – omrežnina DN ≤20 | 7,00% | **0,00%** |
| **Čiščenje komunalne odpadne vode** |  |  |
| Čiščenje komunalne odpadne vode - storitev | 0,00% | **10,00%** |

IV. VSE CENE STORITEV GJS

V nadaljevanju v tabeli 4 prikazujemo vse trenutno veljavne cene storitev GJS in predloge cen storitev GJS, ki bodo ob potrditvi veljale po 1.2. 2021 za gospodinjstva. Za pravne osebe pa bodo veljale potrjene cene brez subvencije. Predlogi novih cen in spremenjenih višin subvencij so označene krepko v rumeno obarvanem polju.

|  |  |  |
| --- | --- | --- |
|  |  | Cena za gospodinjstva |
|  | E.M. | Veljavna cena **s subvencijo** v EUR brez DDV |  Predlog cene v EUR brez DDV | Predlog subvencije v %  | Predlog cene **s subvencijo** v EUR brez DDV s 1. 2. 2021 | Razmerje % |
| **A** | **B** | **C** | **D** |  |
| **Oskrba s pitno vodo** |
| Oskrba s pitno vodo - vodarina | m3 | 0,4553 | 0,5048 | 9,80 | 0,4553 | 100 |
| Oskrba s pitno vodo - omrežnina DN ≤20 | mesec | 4,8915 | 5,8792 | 16,80 | 4,8915 | 100 |
| **Odvajanje komunalne odpadne vode** |
| Odvajanje komunalne odpadne vode - storitev | m3 | 0,2516 | **0,2822** | **10** | **0,2540** | 96 |
| Odvajanje komunalne odpadne vode - omrežnina DN ≤20 | mesec | 4,2109 | **4,3724** | 0 | 4,3724 | 100 |
| **Čiščenje komunalne odpadne vode** |
| Čiščenje komunalne odpadne vode - storitev | m3 | 0,4535 | **0,6048** | **10** | **0,5443** | 133 |
| Čiščenje komunalne odpadne vode - omrežnina DN ≤20 | mesec | 2,4778 | **2,5061** | 0 | 2,5061 | 101 |
| **Storitve, povezane z greznicami in MKČN** | m3 | 0,4213 | **0,4587** | 0 | 0,4587 | 109 |
| **Zbiranje določenih vrst komunalnih odpadkov** |
| Zbiranje komunalnih odpadkov - storitev | kg | 0,1501 | 0,1501 | 0 | 0,1501 | 100 |
| Zbiranje komunalnih odpadkov - javna infrastruktura | kg | 0,0063 | 0,0063 | 0 | 0,0063 |  100 |
| Zbiranje bioloških odpadkov | kg | 0,2176 | **0,2419** | 0 | 0,2419 | 111 |
| **Obdelava določenih vrst komunalnih odpadkov** |
| Obdelava komunalnih odpadkov - storitev | kg | 0,1587 | 0,1587 | 0 | 0,1587 | 100 |
| Obdelava komunalnih odpadkov – javna infrastruktura | kg | 0,0010 | 0,0010 | 0 | 0,0010 |  100 |
| **Odlaganje določenih vrst komunalnih odpadkov** |
| Odlaganje komunalnih odpadkov - storitev | kg | 0,0443 | 0,0443 | 0 | 0,0443 | 100 |
| Odlaganje komunalnih odpadkov – javna infrastruktura | kg | 0,0409 | 0,0409 | 0 | 0,0409 | 100 |

V. PROJEKCIJE VPLIVOV SPREMEMB CEN

V nadaljevanju v tabeli 5 prikazujemo nekaj vzorčnih primerov mesečnih obračunov komunalnih storitev za različne uporabnike. V izračunih je upoštevana povprečna poraba pitne vode (50 m3/osebo/letno, kar pomeni 4,16 m3/osebo/mesečno). Prikazan je vpliv spremembe cen odvajanja in čiščenja komunalne odpadne vode, storitev, povezanih z nepretočnimi greznicami, obstoječimi greznicami in MKČN, storitve zbiranja bioloških odpadkov ter spremenjenih stopenj subvencij s 01.02.2021.

|  |  |  |  |
| --- | --- | --- | --- |
| PRIMERI POLOŽNIC | VELJAVNE CENE (s subvencijo) v EUR z DDV | PREDLOG CENE(s subvencijo) v EUR z DDV | Razlika |
| **4 članska družina v hiši DN 20, kanal, 120 l zabojnik MKO , 80 l BIO** | 52,81 | 55,16 | 2,35 |
|   |  |
| **4 članska družina v hiši, DN 20, kanal, 120 l zabojnik MKO** | 48,25 | 50,09 | 1,84 |
|   |  |
| **4 članska družina v hiši, DN 20, greznica, 120 l zabojnik MKO, 80 l zabojnik za BIO**  | 50,83 | 52,03 | 1,20 |
|   |  |
| **4 članska družina v hiši DN 20, greznica, 120 l zabojnik MKO** | 46,28 | 46,96 | 0,68 |
|   |  |
| **4 članska družina v hiši DN 20, greznica, 120 l zabojnik MKO, nima vodooskrbe** | 32,94 | 33,63 | 0,69 |
|   |  |
| **4 članska družina, večstanovanjski objekt v Bistrici, DN20, vse storitve** | 49,40 | 51,54 | 2,14 |

Predlagane cene ne pomenijo bistvene spremembe celotnega mesečnega obračuna komunalnih storitev za končne uporabnike. Vezano na različne kombinacije storitev gre v teh primerih za povišanje **od 0,68 do 2,35 EUR.**

Primerjava vpliva sprememb cen brez subvencije in s predlaganimi subvencijami po 1.2. 2021 v tabeli 6:

|  |  |  |  |
| --- | --- | --- | --- |
| PRIMERI POLOŽNIC  | 1.2.2021 s subvencijo v EUR z DDV | 1.2.2021 brez subvencije v EUR z DDV | Razlika  |
| **4 članska družina v hiši, DN 20, kanal, 120 l zabojnik MKO, 80 l zabojnik BIO** | 55,16 | 58,66 | 3,50 |
|   |
| **4 članska družina v hiši, DN 20, kanal, 120 l zabojnik MKO**  | 50,09 | 53,60 | 3,51 |
|   |
| **4 članska družina v hiši DN 20, greznica, 120 l zabojnik MKO, 80 l zabojnik BIO**  | 52,03 | 53,98 | 1,95 |
|   |
| **4 članska družina v hiši, DN 20, greznica, 120 l zabojnik MKO** | 46,96 | 48,91 | 1,95 |
|   |   |   |
| **4 članska družina v hiši, DN 20, greznica, 120 l zabojnik MKO, nima vodooskrbe** | 33,63 | 33,63 | 0,00 |
|   |
| **4 članska družina, večstanovanjski objekt v Bistrici, DN20, vse storitve** | 51,54 | 55,04 | 3,50 |

VI. ZBIRANJE IN PREVOZ ODPADNIH NAGROBNIH SVEČ

Odpadne nagrobne sveče (v nadaljevanju: ONS) spadajo med odpadke z vrtov in parkov, vključno z odpadki iz pokopališč, opredeljuje jih klasifikacijska št. 20 02 03 (Drugi odpadki, ki niso biorazgradljivi).

Uredba o odpadnih nagrobnih svečah (Uradni list RS, št. 25/19), ki je stopila v veljavo 4. 5. 2019, opredeljuje, da nosilci skupnih načrtov ravnanja z ONS poravnajo stroške odvoza ONS od upravljavca pokopališča do zbirnega centra izvajalca javne službe zbiranja ter stroške tehtanja in razkladanja ONS.

Ker se v okviru javne službe zbiranja komunalnih odpadkov zagotavlja tudi zbiranje odpadkov s pokopališč, mora izvajalec obvezne gospodarske javne službe zbiranja komunalnih odpadkov višino stroškov, ki jim nastanejo z zbiranjem ONS, izračunati v skladu z 22. čl. Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/12, 109/12 in 76/17), ceno storitve zbiranja in odvoza ONS pa predlagati z elaboratom o oblikovanju cene izvajanja te storitve in jo predložiti občinskemu svetu v potrditev.

Predlog cene za prevzemnike odpadnih nagrobnih sveč

|  |  |  |
| --- | --- | --- |
|  | E.M. | EUR brez DDV |
| Zbiranje in prevoz odpadnih nagrobnih sveč – storitev | t | 283,53 |

Stroški zbiranja in prevozov ONS **ne bremenijo občanov, ampak jih izvajalec javne službe zbiranja komunalnih odpadkov zaračuna prevzemnikom ONS.** To so družbe, ki so kot nosilci skupnih načrtov ravnanja z ONS vključene v shemo ravnanja z ONS (Interseroh d.o.o., Prons d.o.o., Sveko d.o.o. in Zeos d.o.o. ).

Pripravile:

Mateja Kosmač Jarc,

Višja svetovalka

Jasna Kavčič,

Vodja Urada za okolje in prostor

Marjeta Maček,

Vodja Urada za finance

 dr. Metka Knific Zaletelj,

DIREKTORICA OBČ. UPRAVE

Priloge:

* Elaborat o oblikovanju cen storitev na področju odvajanja in čiščenja odpadnih voda v Občini Tržič (2019-2020-2021),
* Elaborat o oblikovanju cen storitev na področju zbiranja določenih vrst komunalnih odpadkov v Občini Tržič (2019-2020-2021).